Document ID: 32005R0173

TARYBOS REGLAMENTAS (EB) Nr. 173/2005
2005 m. sausio 24 d.
iš dalies keičiantis Reglamentą (EB) Nr. 1260/1999, nustatantį bendrąsias nuostatas dėl struktūrinių fondų, dėl PEACE programos pratęsimo ir naujų įsipareigotų asignavimų skyrimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 161 straipsnį,
atsižvelgdama į Komisijos pasiūlymą,
atsižvelgdama į Europos Parlamento pritarimą (1),
atsižvelgdama į Europos ekonomikos ir socialinių reikalų komiteto nuomonę (2),
pasikonsultavusi su Regionų komitetu,
kadangi:
(1)
Pagal 1999 m. birželio 21 d. Tarybos reglamento (EB) Nr. 1260/1999, nustatančio bendrąsias nuostatas dėl struktūrinių fondų (3), 7 straipsnio 4 dalį 2000-2004 m. laikotarpiui Šiaurės Airijai ir Airijos pasienio teritorijoms pagal 1 tikslą sukuriama programa PEACE, skirta Šiaurės Airijos taikos procesui remti.
(2)
2004 m. birželio 17 d. ir 18 d. Briuselyje vykusio Europos Vadovų Tarybos susitikimo metu Komisijos buvo paprašyta išnagrinėti galimybę suderinti PEACE programos ir Tarptautinio Fondo už Airiją priemones su kitų struktūrinių fondų remiamų programų, kurios baigsis 2006 m., priemonėmis ir išnagrinėti jų finansines pasekmes.
(3)
Dėl taikos proceso Šiaurės Airijoje stiprinimo, prie kurio iki šiol PEACE programa prisidėjo savo originaliu ir esminiu įnašu, ir toliau reikia teikti Bendrijos finansinę paramą atitinkamiems regionams ir pratęsti PEACE programą dar dvejiems metams.
(4)
Todėl reikėtų iš dalies pakeisti Tarybos reglamentą (EB) Nr. 1260/1999 tam, kad dvejiems metams būtų pratęstas PEACE programos įgyvendinimo laikotarpis, kuris tokiu atveju sutaptų su nustatytu struktūrinių fondų programavimo laikotarpiu,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1260/1999 iš dalies keičiamas taip:
1)
7 straipsnio 4 dalies pirmoji pastraipa pakeičiama taip:
„4. 1 tiksle numatyta PEACE programa, skirta Šiaurės Airijos taikos procesui remti, yra sukurta 2000-2006 m. Šiaurės Airijai ir jos pasienio teritorijoms.“;
2)
I priedas yra pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 24 d.

Labels: 2
19
5
18
15